ຈີນສ້າງຕັ້ງເມືອງ ແລະຄ້າຍທະຫານໃໝ່ ໃນເຂດທະເລຈີນໃຕ້ (ວີດິໂອລາວ/ອັງກິດ)
ປັກ​ກິ່ງ​ມີ​ແຜນການ​ທີ່​ຈະໃຊ້​​ ເຂດປົກຄອງ​ເມືອງ​ໃໝ່ Sansha ​ແຫ່ງນີ້ ​​ເປັນ​ຖານເພີ່ມ​ການ​ປະຕິບັດ​ການ​ລາດຕະ​ເວນ ​ໃນ​ເຂດ​ນ່ານນໍ້າທະເລຈີນໃຕ້.
ການເຄຶ່ອນໄຫວຂອງຈີນເພື່ອຕັ້ງຄ້າຍທະຫານຂຶ້ນ ຢູ່ໃນເກາະແຫ່ງນຶ່ງທີ່ເປັນຂໍ້ຂັດແຍ້ງກັນໃນເຂດທະເລຈີນໃຕ້ນັ້ນ ໄດ້ກໍ່ໃຫ້ເກີດມີຄວາມເປັນຫ່ວງຂຶ້ນມາວ່າ ອາດຈະມີການປະເຊີນໜ້າ ດ້ານທະຫານກັນຂຶ້ນກໍໄດ້ຢູ່ໃນເຂດທີ່ຈີນ ຫວຽດນາມ ມາເລເຊຍ ໃຕ້ຫວັນ ບຣູໄນ ແລະຟິລິບປິນ ຕ່າງກໍພາກັນຍາດແຍ່ງກັນອ້າງເອົາກໍາມະສິດນັ້ນ Scott Stearns ຜູ້ສື່ຂ່າວວີໂອເອ ປະຈໍາກະຊວງຕ່າງປະເທດສະຫະລັດ ມີລາຍງານກ່ຽວກັບ ເລຶ່ອງນີ້ ຊຶ່ງທອງປານຈະນໍາມາສະເໜີທ່ານ ຈີນໄດ້ປະກາດຕັ້ງເມືອງໃໝ່ ແລະຄ້າຍທະຫານໃໝ່ຂຶ້ນ ຢູ່ເກາະແຫ່ງນຶ່ງ ທີ່ທັງຫວຽດນາມ ແລະໃຕ້ຫວັນ ໄດ້ອ້າງເອົາເປັນກໍາມະສິດຂອງຕົນເຊັ່ນກັນນັ້ນ ທ່າມກາງຄວາມເຄ່ງຕຶງທີ່ ກໍາລັງເພີ່ມທະວີຂຶ້ນໄປນັບມື້ ກ່ຽວກັບສິດທິໃນການຂົນສົ່ງແລະບໍ່ແຮ່ ໃນເຂດທະເລຈີນໃຕ້ Xiao Jie ເປັນເຈົ້າຄອງກໍາແພງຄົນທໍາອິດຂອງເມືອງໃໝ່ Sansha ທ່ານ ຊຽວ ຈີ ກ່າວວ່າ: “ການຕັ້ງເມືອງ Sansha ຂຶ້ນນີ້ ນັບວ່າເປັນການຕັດສິນໃຈທີ່ສະຫຼາດລອບຄອບແລ້ວ ໂດຍຄະນະກໍາມະການສູນກາງພັກຄອມມີວນີສຈີນ ເພື່ອຄຸ້ມຄອງຄວາມໝັ້ນຄົງແລະອະທິປະໄຕແຫ່ງຊາດ ເພື່ອສ້າງຄວາມເຂັ້ມແຂງໃຫ້ແກ່ການປົກປັກຮັກສາຊັບພະຍາກອນຕ່າງໆ ແລະ ຕະຫຼອດທັງການພັດທະນາການໂດຍລວມ ຢູ່ໃນຂົງເຂດທະເລຈີນໃຕ້ນັ້ນ ” ປັກກິ່ງມີແຜນການທີ່ຈະໃຊ້ເຂດປົກຄອງເມືອງໃໝ່ Sansha ແຫ່ງນີ້ ເປັນຖານເພີ່ມການປະຕິບັດການລາດຕະເວນໃນເຂດນ່ານນໍ້າ ທີ່ທັງຫວຽດນາມແລະຟິບິບປິນ ຕ່າງກໍໄດ້ອ້າງເອົາກໍາມະສິດນັ້ນ ຟິລິບປິນປະຕິເສດບໍ່ຍອມຮັບຮູ້ການຕັ້ງເມືອງ Sansha ດັ່ງກ່າວ ຜູ້ແທນສະພາຟີລິບປິນ Walden Bello ເປັນຄົນນຶ່ງຢູ່ໃນຄະນະກໍາມາທິການກິດຈະການຕ່າງປະເທດຂອງສະພາຕໍ່າຟິລິບປິນ ທ່ານ ເບລໂລ ກ່າວວ່າ: ບັນດານັກວິເຄາະກ່າວວ່າ ການເດີນໜ້າສ້າງຕັ້ງເມືອງໃໝ່ Sansha ຂຶ້ນມານັ້ນ ສະແດງໃຫ້ເຫັນເຖິງຄວາມໝັ້ນໃຈຂອງຈີນ ໃນການປະເຊີນໜ້າກັບພວກປະເທດເພື່ອນບ້ານ Justin Logan ຜູ້ອໍານວຍ ການດ້ານການສຶກສານະໂຍ ບາຍຕ່າງປະເທດ ປະຈໍາສະ ຖາບັນ Cato (ເຄໂຕ) ທີ່ມີ ສໍານັກງານຢູ່ວໍຊິງຕັນດີຊີ ກ່າວວ່າ ຄວາມໝັ້ນໃຈດັ່ງກ່າວ ຂອງຈີນນັ້ນ ອາດນໍາໃຊ້ບໍ່ຖືກ ຕ້ອງກັບສະຖານນະການ ທ່ານ ຈັສຕິນ ໂລກັນ ກ່າວວ່າ ບັນດານັກວິເຄາະກ່າວວ່າ ຈີນໄດ້ຕ້ານຢັນການປະທ້ວງຂອງຟິລິບປິນແລະຫວຽດນາມ ໂດຍ ການໃຊ້ກໍາປູເຈຍ ເພື່ອແບ່ງແຍກສະມາຄົມປະຊາຊາດເອເຊຍຕາເວັນອອກສຽງໃຕ້ ຫລື ອາຊ່ຽນ Justin Logan ກ່າວອີກວ່າ ຈີນອາດກະທໍາເລີຍເຖີດໄປ ດ້ວຍການຕັ້ງຄ້າຍທະຫານປະຈໍາ ການຢູ່ເມືອງໃໝ່ Sansha ນັ້ນ ເພາະວ່າການມີກໍາລັງທະຫານປະຈໍາການຢູ່ພາກພື້ນດິນນັ້ນ ມັນຍາກທີ່ຈະອະທິບາຍໃຫ້ຜູ້ອື່ນ ເຂົ້າໃຈໄປຢ່າງອື່ນໄດ້ ທ່ານ ໂລກັນ ກ່າວອີກວ່າ ໂຄສົກກະຊວງຕ່າງປະເທດສະຫະລັດ ທ່ານນາງ Victoria Noland  ກ່າວວ່າ ບັນຫາຂັດ ແຍ້ງກັນນີ້ ຈະແກ້ໄຂກັນໂດຍໃຊ້ກໍາລັງນັ້ນແມ່ນບໍ່ໄດ້ ທ່ານນາງໂນລັນ ກ່າວວ່າ: ເຖິງແມ່ນສະຫະລັດບໍ່ມີສ່ວນອ້າງເອົາກໍາມະສິດໃນເຂດນ່ານນໍ້າ ເຫຼົ່ານີ້ນໍາກໍ ຕາມ ແຕ່ລັດຖະບານໂອບາມາກໍກ່າວວ່າ ບໍ່ມີປະເທດໃດດອກທີ່ຈະບໍ່ອົດເປັນຫ່ວງ ນໍາການເພີ່ມທະວີຫລາຍຂຶ້ນໄປນັບມື້ ໃນຄວາມເຄ່ງຕຶງແລະການປະທະຄາລົມກັນ ກ່ຽວກັບຂົງເຂດທະເລຈີນໃຕ້ນັ້ນ